recursal/SuperWikiNEXT-32B huggingface dataset:
***Balletstjernen*** (originaltittel: *The Garter Girl*) er en amerikansk drama-stumfilm fra 1920, regissert av Edward H. Griffith og med Corinne Griffith i hovedrollen. Filmen er basert på en novelle fra 1908 av O. Henry.

Handling
--------

Rosalie Ray er en Vaudeville-danserinne som er gått lei av fremskrittene til sine beundrere. Hun forlater derfor scenen og trekker seg tilbake til en mindre by - hvor hun håper å leve mer anonymt. Hun møter den unge presten Arthur Lyle, som ønsker å gifte seg med henne. Kort tid senere får Rosalie vite om en mystisk kvinne fra Lyles fortid, og hun bestemmer seg for å undersøke saken videre.

Men Rosalie blir frastøtt over det hun oppdager. Så når hennes tidligere manager, Brad Mortimer, ser ut til å tilby henne hånden i ekteskap og en ny profesjonell rolle aksepterer hun begge deler og går tilbake til scenen.

Skuespillere
------------

* Corinne Griffith som Rosalie Ray
* Sally Crute som Lynette
* Earl Metcalfe som Brad Mortimer
* Rod La Rocque som Arthur Lyle
* James Tarbell

Referanser
----------

1. ↑
2. ↑  «AFI|Catalog». *catalog.afi.com*. Besøkt 15. mars 2023.

Eksterne lenker
---------------

* (en) The Garter Girl – kategori av bilder, video eller lyd på Commons Rediger på Wikidata

* (en) *Balletstjernen* på Internet Movie Database Rediger på Wikidata
***Duds*** er en amerikansk stum mysteriefilm fra 1920, regissert av Thomas R. Mills. Hovedrollen spilles av Tom Moore. Manus er basert på en roman fra 1920 av Henry C. Rowland.

Filmen er antatt tapt.

Handling
--------

En dramatisk scene
Tilbake fra fronten etter å ha deltatt i første verdenskrig, godtar kaptein Phoebe Plunkett et oppdrag som går ut på å pågripe juvel-smuglere som er på leting etter Sultana-diamanten. I løpet av oppdraget sitt møter han Patricia Melton, som introduserer seg selv som en fransk hemmelig agent - som også er på jakt etter den verdifulle diamanten. Plunkett er forelsket i Olga Karakoff, datteren til en velstående gullsmed, og han mistenker snart at Olgas far samarbeider med diamant-smuglerne.

Imidlertid viser det seg etter hvert at Patricia var den virkelige bedrageren. Etter at hun oppdager at juvelen faktisk er innkapslet i en medaljong som Olga går med rundt halsen, får hun tak i både Olga og diamanten. Men Plunkett forsøker å komme henne til unnsetning, og vinner både Olga og en stor belønning for å ha gjenvunnet juvelen.

Skuespillere
------------

* Tom Moore som Phoebe Plunkett
* Naomi Childers som Olga Karakoff
* Christine Mayo som Patricia Melton
* Edwin Stevens som Karakoff
* Lionel Belmore som Rosenthal
* Edwin Wallock som Durand
* Clarence Wilson som Jues
* Milton Ross som Slater
* Betty Lindley som Helen Crosby
* Florence Deshon som Marquise
* Jack Richardson som Pats kompis

Bildegalleri
------------

* 
* 
*

Referanser
----------

1. ↑  DUDS

Eksterne lenker
---------------

* (en) *Duds* på Internet Movie Database Rediger på Wikidata

* (en) *Duds* på AllMovie Rediger på Wikidata
**Ballington Booth** (født 28. juli 1857 i Brighouse i England, død 5. oktober 1940) var offiser i Frelsesarmeen og en av grunnleggerne av Volunteers of America.

Ballington Booth var det tredje barnet av William og Catherine Booth, og den nest eldste av sønnene. Som tenåring begynte han å forkynne på Frelsesarmeens friluftsmøter og synge og spille på sin concertina. Han ble oberst i Frelsesarmeen da han var 23 år gammel, og ble da satt til å lære opp de som skulle bli offiserer i Frelsesarmeen. Han flyttet senere til Australia, USA og til slutt Canada.

I 1886 giftet han seg med Maud Charlesworth, som skiftet navn til Maud Ballington Booth, og de ble snart beordret til USA. Selv om Ballington og Maud Booth spilte en stor rolle i organisering og strukturering av den nye Frelsesarmeen i USA, så forlot de Frelsesarmeen etter en uenighet mellom dem og Frelsesarmeens ledelse i London, det vil si Ballingtons far, William Booth, og hans bror, Bramwell Booth, som var farens nestkommanderende. Uenigheten ble utløst ved at ledelsen i London ønsket å flytte ekteparet fra USA, der de hadde vært en god del år. De laget da sin egen organisasjon for å nå ut til de fattige i USA. 8. mars 1896 startet de God's American Volunteers, som senere forandret navn til Volunteers of America.

På samme måte som William Booth ble kalt General i Frelsesarmeen, ble Ballington Booth kalt General i Volunteers of America. Han var i denne stillingen i 43 år, fram til sin død.

Referanser
----------

1. 1 2   Find a Grave, Find a Grave 4740, besøkt 9. oktober 2017[Hentet fra Wikidata]
2. 1 2   Social Networks and Archival Context, SNAC Ark-ID w6rr2kg9, besøkt 9. oktober 2017[Hentet fra Wikidata]

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Geni **·** VIAF **·** LCCN **·** ISNI **·** Hymnary
 |
**Bergmanns regel** eller **Bergmanns lov** (introdusert i 1847) er en hypotese som hevder at «hos jevnvarme (varmblodige) arter har kroppsstørrelsen en tendens til å øke når gjennomsnittstemperaturen i miljøet synker». Altså, jo kaldere klima arten lever under, dess større blir den fysisk. individer som lever nær polene blir altså fysisk større enn individer som lever nær ekvator, forutsatt at de er av samme art.

Senere har hypotesen blitt motbevist en rekke ganger. Blant annet gjennom at det lille rovpattedyret snømus (*Mustela nivalis*) har en omvendt strategi. Den blir altså mindre og mindre til lenger nord den lever. Andre har senere forsøkt å hevde lignende hypoteser, for eksempel at det er hjertets volum og transportegenskaper påvirker variasjonen kroppsstørrelse i henhold til breddegradene. I 2011 lanserte Michael A. Huston og Steve Wolverton en ny hypotese for geografisk variasjon i kroppsstørrelse basert på tilgjengeligheten av næring.

Teoriens far var den tyske zoologen Carl Bergmann (født 18. mai 1814 – død 30. april 1865), som egentlig het *Carl Georg Lucas Christian Bergmann*.

Referanser
----------

1. ↑  Michael A. Huston and Steve Wolverto. 2011. *Regulation of animal size by eNPP, Bergmann’s rule,and related phenomena*. Ecological Monographs, 81(3), 2011, pp. 349–405. Ecological Society of America. Besøkt 2014-08-21

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Nationalencyklopedin
 |
**Dudu Duswara Machmudin** (født ca 1951 i Indonesia, død 10. desember 2020 i Bandung) var en indonesisk høyesterettsdommer og akademiker.

Biografi
--------

Duswara tok bachelorgrad i ved Universitas Langlangbuana i Bandung. Så tok han mastergrad og doktorgrad ved Universitas Padjadjaran.

Innen han ble høyesterettsdommer i 2011, dømte Duswara i korrupsjonssaker i Sentrale Jakartas distriktsdomstol.

Han var høyesterettsdommer i Indonesias høyesterett fra 2011 til sin død.

I 2014 dømte han i en celeber sak Herman Jumat Masan, en tidligere pastor fra Maumere på Flores i Nusa Tenggara Timur, til døden for mord på sin kjæreste og to felles barn. Duswaras kjennelse omgjorde Jumat Masans tidligere livstidsdommer, som var blitt felt i Maumere distriktsdomstol og Kupang appelldomstol for Nusa Tenggara Timur.

I januar 2020 ble han professor i juss ved Universitas Langlangbuana. Han underviste også annetsteds og Høyesteretts rolle som øverste appelldomstol i det indonesiske rettsvesen.

Duswara døde av covid-19 på Sentosa Asih-sykehuset i Bandung i Vest-Java den 10. desember 2020, i en alder av 69 år.

Referanser
----------

1. 1 2 3 4 5 6  «Supreme Court judge dies from COVID-19». *Jakarta Post*. 11. desember 2020.
2. ↑  «Pastor Bunuh Suster dan 2 Bayi, Ini Kronologi Hingga Herman Divonis Mati». *detiknews* **(indonesisk)**. Besøkt 1. januar 2021.
3. 1 2  Saputra, Andi (10. desember 2020). «Hakim Agung Dudu Duswara Meninggal Usai Positif Corona». *detik.com*.
Skutebilde med ramme. I Kubens samlinger, Arendal.
Skonnerten "Newra" i Napoligolfen, med vulkanen Vesuv i bakgrunnen. Malt av en ukjent kunstner som trolig hørte hjemme i Napoli. I Kubens samlinger, Arendal.
Barken «Arctic» av Sandefjord, malt av William Howard Yorke (1847–1921)
Også dampskip fikk sine skuteportretter. Her DS "Arendal" - et av landets første kystdampskip, som fikk lang levetid under ulike navn. 
**Skutemaleriene** var portretter av navngitte skip, og kan med fordel omtales som *skipsportretter*. De ble malt for å pryde veggen i rederen eller skipperens kontor eller stue. Skutemaleriene har som hovedformål å formidle de karakteristiske kjennetegn ved ei skute.

Et skuteportrett har alltid skuta som hovedmotiv. Landskapet, med himmel og hav, kan aldri konkurrere med hovedmotivet, og forblir staffasje i forhold til skuta. Skuta vises alltid fra sin mest karakteristiske vinkel, vinkelrett fra siden. Samme skute kan noen ganger i tillegg, som et bimotiv, avbildes på skrå forfra og aktenfra. Skuta avbildes i sin fineste framtoning, den er alltid nymalt og seilføringen er perfekt.  Seilene er alltid hvite og fine, mens de i virkeligheten kunne ha lapper og fremstå som skitne. I andre halvdel av 1800-tallet hadde mange skuter montert vindmølle for å drive pumpene - slike sees aldri på skutemaleriene - de fortalte at ei skute ikke var i god stand. Skutemaleriet gjengir et idealisert bilde av skuta, ikke et realistisk portrett.

Skuta er ofte sett fra siden med seilene braset hardt og seilene utposet av vinden. I andre tilfelle er kunstnerens havneby markert på sidene med karakteristiske detaljer. I Napoli kunne vulkanen Vesuv være bakgrunn. Uansett er landskapet underordnet portrettet av skuta. Under maleriet er det ofte malt en tekst med skuta og kapteinens navn.

De mest eksklusive skuteportrettene var utført som oljemaleri på baksiden av glass og en maler i Antwerpen var spesielt kjent for slike bilder. Sjøen og skuta var malt på glasset, og det var litt luft og avstand til en bakgrunnsplate med himmel og et kulissepreget landskap. Olje på lerret var en vanlig teknikk, men mange bilder ble også laget som akvareller eller gouache.

Et skutebilde var bestillingsvare. Kundenes ønske om et vakkert bilde av skuta var bestemmende. Redere og kapteiner var de viktigste kundene. I Tyskland kalles skuteportrettene for "Kaptänsbilder". 

De norske skutemalerne var medlemmer av en internasjonal gruppe konkurrerende malere. Et skutemaleri kan gi svar på mange historiske spørsmål med hensyn til hvordan et skip så ut i de dager det ble malt.

Også damp- og motorskipsperioden har hatt sine skipsportretter, inntil fotografisk teknikk ble så utviklet at det var mulig å ta skarpe bilder av skip og landskap. Nå er det bare unntaksvis at rederiene bestiller malerier av sine fartøyer.

Referanser
----------

1. ↑   Paul Grøtvedt: For fulle seil. Marinemaleriet i norsk billedkunst. 1999. s.18.
2. ↑   DigitaltMuseum.no Bark Landbø
3. ↑   Paul Grøtvedt: For fulle seil. Marinemaleriet i norsk billedkunst. 1999. s.18.

Se også
-------

* Maritim kunst
* Marinemaleri
* Skipsreder
**Oklahoma-territoriet** (engelsk: *Oklahoma Territory*) var et amerikansk territorium som eksisterte fra 2. mai 1890 og fram til 16. november 1907, da det ble slått sammen med det tilliggende Indianerterritoriet og ble til delstaten Oklahoma.

2. mai 1890 ble den såkalte *Oklahoma organic act* vedtatt, og denne organiserte den østlige delen av Indianerterritoriet, og en landstripe helt i nordvest som da var kjent som No Man's Land (Ingenmannsland) til Oklahoma-territoriet. Denne landsstripen var uten territoriell tilknytning etter at Texas hadde sagt fra seg dette i 1850 for å kunne gå inn i unionen som slavestat. Reservatene i de nye territoriet ble da åpnet for settlere i en rush for nytt land i årene 1891 til 1893.

Det ble etablert syv nye fylker i territoriet. De ble opprinnelig nummeerert, mwen fikk siden navnene Logan County, Cleveland County, Oklahoma County, Canadian County, Kingfisher County, Payne County og Beaver County. Innvandringen av settlere i 1893 førte i tillegg til at følgende fylker ble lagt til Kay County, Grant County, Woods County, Garfield County, Noble County og Pawnee County. Territoriet ble tillført ytterligere et fylke i forbindelse med løsningen av en grensekonflikt med delstaten Texas, og dette fylket er i dag delt i Greer County, Jackson County, Harmon County og deler av Beckham County.

Eksterne lenker
---------------

* (en) Oklahoma Territory – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Det Private Beredskab til Afvikling af Nødlidende Banker, Sparekasser og Andelskasser** er en dansk forening stiftet av Finansrådet som en beredskap dersom banker, sparekasser eller andelskasser blir «nødlidende» og nærmer seg konkurs. Staten stiller i perioden frem til og med 30. september 2010 ubegrenset statsgaranti for foreningens medlemmer.

Det er i den forbindelse foreningens formål å medvirke til at nødlidende pengeinstitutter, som alternativ til en konkurs, kan avvikles ved at et annet pengeinstitutt overtar og viderefører det nødlidende pengeinstituttet. Det Private Beredskab administrerer avviklingen på den måte at foreningen tilfører midler eller stiller garantier til dekning av innskytere og andre ikke-etterstilte kreditorer, samtidig med at de innhenter overtagelsestilbud for større eller mindre deler av virksomheten forøvrig.

Foreningens medlemmer består av danske banker, sparekasser og andelskasser samt danske filialer av utenlandske penge- og kreditinstitutter.

Portal: Danmark
***Blokk 12, Oppgang C*** er en norsk barneserie som gikk på NRK Fjernsynet i 1973. Serien handlet om det godt voksne søskenparet Marta og Torkel og de andre som bodde i et borettslag kalt «Knatten». Manglende fritidstilbud på stedet gjør at Marta og Torkel forsøker å engasjere ungene og får dem med på å lage «et sted å være», der ungene selv bestemmer, styrer, bygger og innreder. Hovedrollene ble spilt av Siri Rom (Marta) og Rolf Sand (Torkel). Serien ble sendt på lørdager og var i sort-hvitt.

Om serien
---------

Serien ble produsert av NRK ​Barne- og ungdomsavdelingen og satte søkelyset på blokkmiljøet for barn i de store drabantbyene som den gang var i ferde med å gro opp, særlig i Oslo-området. Dette var en periode hvor man ikke hadde rukket å bygge inn nye tiltak som klubber og servicesentre - det sosiale liv manglet. Programskaperne ville gripe det typiske for blokktilværelsen den gang: Kontaktløshet mellom voksne, barna som ble dyttet unna og uten å ha noe de kunne bruke fantasien til, og de mange forbudene. Serien ønsket med andre ord å gjøre sitt til at barn skulle bli høyere prioritert av by- og boligplanleggerne, og generelt sett minne de voksne på barnas behov. 

Serien ble meget godt mottatt da den kom i 1973.

Den ble sendt i reprise i 1980.

Bakgrunn for temaet
-------------------

Kritikk av blokktilværelsen var ikke noe nytt i den norske kulturdebatten. På slutten av 50-tallet og begynnelsen av 60-tallet vokste drabantbyene opp som paddehatter rundt de største byene. Hovedpoenget med disse var at de skulle isoleres mest mulig fra bykjernens trafikk. støy og industri- og forretningsvirksomhet. Boligblokkene skulle ligge på store grøntarealer med småhusbebyggelse rundt omkring. Til å begynne med, mens mange enda husket de mørke og umoderne bygårdene, var et tilfredshet med denne boligformen. Men etterhvert spredte misnøyen seg. Det ble blant annet påpekt at det aldri foregikk noe i drabantbyene.

Det ble noe livløst og stillestående, bent fram trøstesløst ved det hele. Den lovpriste isolasjonen fra industri og storbyliv virket mot sin hensikt, ble det sagt. Det virket ikke livgivende men tvertimot drepende - særlig om formiddagen etter at ektemennene og de utearbeidende hadde reist til byen.

Referanser
----------

1. 1 2 3  Aftenposten morgen Radio&TV bilag - Blokk 12 syv år efter (15.8.1980, s.8)
2. ↑  Bakøy, Eva - MED FJERNSYNET I BARNETS TJENESTE - Avhandling 1999 Institutt for kunst- og medievitenskap Det historisk-filosofiske fakultet NTNU - s.369
3. ↑  Ustvedt 1979:201

Eksterne lenker
---------------

* (en) *Blokk 12, Oppgang C* på Internet Movie Database Rediger på Wikidata
**Blokk** er et geografisk område på et lands kontinentalsokkel. I dagligtale og i media blir blokk noen ganger omtalt som oljeblokk. De fleste blokker vil være gitt ved 4 hjørnepunkter symmetrisk om et sentrum og definert av 4 geografiske koordinatpar, men blokker som ligger på grensen av kontinentalsokkelen vil ha annen avkortet form gitt av 3 eller flere koordinatpar. Hver blokk er identifisert av et entydig navn.

Blokk på norsk sokkel
---------------------

I forvaltning av petroleumsvirksomheten på norsk sokkel har blokk-begrepet en betydning ved at utvinningstillatelser i utgangspunktet gis for en eller flere blokker til et eller flere oljeselskaper.

En blokk er alltid plassert inn i en kvadrant. Kvadranter er en grovere geografisk inndeling av norsk sokkel på en breddegrad ganger en lengdegrad. Det er 37 kvadranter sør for 62. breddegrad, de er nummerert slik som vist i figur 1. Hver fulle kvadrant er delt inn i 3 X 4 (12) blokker som er nummerert fortløpende som i figur 2. Størrelsen på fullstendige blokker er dermed gitt som 15 breddeminutter ganger 20 lengdeminutter. I Nordsjøen tilsvarer det omkring 500 km². Eksempel på blokknavn er «8/4». Dette er blokk nr 4 i 8. kvadrant og ligger sør for 62. breddegrad.

Nord for 62. breddegrad er kvadranter inndelt på samme måte. Blokknavnet er her beskrivende for geografisk beliggenhet. Blokk «6506/12» er blokk nr 12 i kvadrant 6506 som ligger i sørøstre hjørne av rektanglet mellom 65. og 66. breddegrad og mellom 6. og 7. lengdegrad.

Andre stater som for eksempel Storbritannia deler opp kontinentalsokkelen i blokker etter andre prinsipper.

Se også
-------

* Oljeregimet i Norge


|
|  |
| 
```
+------+------+------+
!      !      !      !
! 8/1  ! 8/2  ! 8/3  !
!      !      !      !
+------+------+------+
!      !      !      !
! 8/4  ! 8/5  ! 8/6  !
!      !      !      !
+------+------+------+
!      !      !      !
! 8/7  ! 8/8  ! 8/9  !
!      !      !      !
+------+------+------+
!      !      !      !
! 8/10 ! 8/11 ! 8/12 !
!      !      !      !
+------+------+------+

```
 |
| Figur 2: Eksempel, kvadrantnummer 8 inndelt i 12 blokker |
|
Den svært store pailou til Chinatown i Liverpool.
Pailou i landsbyen Xidicun i fylket Yi i provinsen Anhui
En **pailou** (kinesisk: 牌楼) er en port som utgjør et populært element i kinesisk arkitektur. Den kalles også gjerne for en **paifang** 牌坊.

Ordet *pailou* er sammensatt av pai (牌 = *innskriftstavle*) og lou (楼 = *fleretasjes bygg*). Sluttleddet *fang* (坊 = *kvarter*) benyttes gjerne der porten går inn til et avlukket boligkvarter eller lignende.

De kan ha vært inspirert av torana-tempelportene i India. Under Tangdynastiet ble de gjerne kalt *wutoumen* (乌头门, «svarttopport»), fordi øverste del av sidestolpene var smartmalte.

Pailouer ble oppført i Kina av stein eller tre. De har bølgende tak med en rekke buer. De kan tildels sammenlignes med europeiske triumfbuer, særlig dersom de skal minne om personer eller hendelser. De kan også rett og slett være særlig seremonielle eller høytidelige inngangsmarkeringer. 

Slike byggverk har også spredt seg til bruk utenfor Kina, – enhver Chinatown av noen størrelse gjør sitt ytterste for å få på plass en slik inngangsmarkering inn til sitt område.

Kulturminner i Kina
-------------------

På Folkerepublikken Kinas liste over kulturminner er det blitt oppført en rekke verneverdige pailouer, blant annet:

* *Nange pailouqun* (南阁牌楼群), en gruppe på fem – tidligere syv -, fra Mingdynastiet; i Yueqing i provinsen Zhejiang,
* *Taiheyan pailou* (太和岩牌楼, Qing-dynastiet, i Jiexiu i Shanxi,
* *Xidicun gu jianzhuqun* (西递村古建筑群, i fylket Yi i Anhui.

Historikk bak ordet Paifang
---------------------------

Ordet *Pai-fang* (牌坊) var opprinnelig en kollektiv betegnelse på de to øverste nivåer av de administrative inndelningene og underavdelningene av en tradisjonell kinesisk by. Den største delen (avdelingen) av en by i eldre tiders Kina ble kalt *fang* (坊). Hver *fang* (坊) ble avskjermet av murer eller stakitt, og portene for hver inngjerdet/muromgitt avdelnng ble stengt hver kveld og ble befolket gjennom natten. Hver *fang* (坊) ble videre inndelt i flere *pai* (牌), og de i sin tur i flere *hutong*er. Dette system nådde sitt høydepunkt under Tangdynastiet, og ble beholdt under de påfølgende dynastiene. For eksempel bestod Beijing under Mingdynastiet av totalt 36 *fang* (坊). Paifang er altså en sammensetning av disse två underavdelinger av en kinesisk by. 

Opprinnelig ble ordet *paifang* (牌坊) brukt om en port til en fang (坊) og for markeringen av en inngang til et bygningskompleks eller en by. Allerede under Songdynastiet hadde slike *paifang* (牌坊) utviklet seg til å omfatte rent dekorative monumenter, en utsmykning i bylivet.

* Pailou foran National Wuhan University (1920)Pailou foran National Wuhan University (1920)
* Pailou i ShenyangPailou i Shenyang
* Pailou i det gamle BeijingPailou i det gamle Beijing
* Pailou foran Tsoyingtempelet på TaiwanPailou foran Tsoyingtempelet på Taiwan

Eksterne lenker
---------------

* (en) Paifang – kategori av bilder, video eller lyd på Commons Rediger på Wikidata

* (en) 牌坊 – galleri av bilder, video eller lyd på Commons Rediger på Wikidata
Portal: Alternativ behandling

I aromaterapi benyttes eteriske oljer
**Aromaterapi** er en alternativmedisinsk terapiform som forsøker å utnytte plantenes aromatiske eteriske oljer både på grunn av deres duft og av tilhengernes påståtte legende egenskaper. At disse oljer har legende effekter, er ikke bevist vitenskapelig.

Bivirkninger
------------

NOU 1998:21 kommer med følgende advarsel vedrørende bivirkninger av aromaterapi: «Det er dokumentert fare for opphopning i kroppen med risiko for forgiftning ved inntak gjennom munnen av essensielle oljer og fare for allergiutvikling ved bruk på huden. Det er også beskrevet krampetilstander hos barn etter innånding av peppermynteolje. Tilførsel gjennom munn av essensielle oljer kan være farlig, men siden inntak gjennom munnen av oljene er uvanlig i Norge vil bivirkningsfaren i all hovedsak begrense seg til hudallergier.»

Offisiell status i Norge
------------------------

I NOU 1998:21 er det gjennomført en vurdering av alternativmedisinske behandlingsformers effekt og bivirkninger. Om aromaterapi heter det: «Essensielle oljer har biologiske effekter. Den praktiske utøvelsen av aromaterapi i Norge er trolig i all hovedsak bruk av oljene på huden og gjennom nesen kombinert med massasje. Effekten som kan oppnås er trolig en kombinasjon av oljenes spesifikke virkning, massasjen og luktpåvirkningen. Det foreligger et utilstrekkelig datagrunnlag for en vurdering av hele denne behandlingspakken.»

Bio Medicus Akademiet AS i Oslo tilbyr et kurs i Naturmedisinsk aromaterapi (9 måneder), som er godkjent som fagskoletilbud av NOKUT - Nasjonalt organ for kvalitet i utdanningen.

Eksterne lenker
---------------

* NIFAB – Nasjonalt informasjonssenter for alternativ behandling (UiT)
* Bio Medicus Akademiets hjemmeside

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Universalis **·** GND **·** LCCN **·** BNF **·** BNF (data) **·** NDL **·** NKC **·** BNE
 |
**Pailin** (khmer: ប៉ៃលិន) er en provins på den nordlige kanten av Krâvanhfjellene, i det vestlige Kambodsja på grensen til Thailand. Inne i Kambodsja er Pailin omgitt av provinsen Battambang, og ble offisielt skilt ut fra Battambang til å bli en egen administrativ inndeling etter at Ieng Sarys fraksjon av Røde Khmer overga seg i 1996. Pailin er kjent for store deler av verden for lenge å ha vært et tilfluktssted for Røde Khmer, provinsen forble under deres kontroll lenge etter at de ble beseiret i 1979. 

Fra 1996 hadde Pailin særstatus som kommune (*krong*), men dette endret seg 22. desember 2008 da kong Norodom Sihamoni signerte en kongelig resolusjon som endret kommunene Kep, Pailin og Sihanoukville til provinser og justerte flere provinsielle grenser.

Administrativ inndeling
-----------------------

Provinsen er delt i to distrikter:

* 2401 Pailin (ប៉ៃលិន)
* 2402 Sala Krau (សាលាក្រៅ)

|  |  |
| --- | --- |
| Oppslagsverk/autoritetsdata | GeoNames
 |

| * v
* d
* r
Kambodsjas provinser |
| --- |
| Banteay Meancheay **·** Battambang **·** Kampong Cham **·** Kampong Chhnang **·** Kampong Spoe **·** Kampong Thom **·** Kampot **·** Kandal **·** Kep **·** Koh Kong **·** Kratie **·** Mondulkiri **·** Oddar Meancheay  **·** Pailin **·** Phnom Penh **·** Preah Vihear **·** Prey Veng **·** Pursat **·** Ratanakiri **·** Sihanoukville (Kampong Som) **·** Siem Reap **·** Stung Treng **·** Svay Rieng **·** Takeo | Kambodsjas flagg |
| ISO 3166-2:KH |
**Abd ar-Rahman as-Sufi** (arabisk: عبدالرحمن الصوفي‎ ‘Abd ar-Raḥmān aṣ-Ṣūfī), også **Abd ar-Rahman Abu al-Husain**, best kjent som **as-Sufi** eller **al-Sufi**, i vesten også **Azophi**, (født 903 i Rayy, død 25. mai 986 i Shiraz) var en persisk astronom.

Liv og virke
------------

Han levde ved emiren Adud ad-Daulas hoff i Isfahan i Perserriket og jobbet med oversettelse og utvidelse av greske astronomiske verk, spesielt Almagest av Ptolemaios. Han bidro med flere rettelser av Ptolemaios' stjerneliste og gjorde sine egne beregninger av lysstyrke og størrelsesklasse som ofte avvek fra Ptolemaios' beregninger. Al-Sufi identifiserte den store magellanske skyen, som er synlig fra Jemen, dog ikke fra Isfahan; denne ble ikke sett av europeere før Magellans reise på 1500-tallet.

Han observerte at ekliptikkplanet heller med hensyn til himmelekvator og regnet ut med større nøyaktighet det tropiske årets lengde. Han observerte og beskrev stjerner, deres posisjoner, deres magnituder og deres farge, konstellasjon etter konstellasjon. For hver konstellasjon utarbeidet han to tegninger, én sett fra utenfor den himmelske sfære, én sett fra innsiden (som sett fra jorden).

As-Sufi skrev også om astrolabiet og fant flere ytterligere bruksområder for dette, rundt ett tusen i tallet. Han forklarte ikke bare dets nytte innen astronomi, men også innen islamsk astrologi, for oppsettelse av horoskoper, navigasjon til sjøs, landmåling, tidsberegnelse, qibla, salat (bønn) og meget annet.

As-Sufi publiserte sitt hovedverk, *Stjernebildenes bok* (eller egentlig *Fiksstjernenes bok*) i år 964. Den var forfattet på arabisk, som var den islamske dannelses språk. Boken er en astronomisk katalog og atlas med innhold bestående av både beskrivende tekst og bilder, der han i tillegg til oversatt materiale og gjengivelse av arabiske overleveringer delgav meget av sitt arbeid og sine oppdagelser. Verket var gjennomillustrert med stjernenes konstellasjoner, med angivelse av stjernenes posisjoner, lysstyrke og farge. Verket er organisert etter stjernebildene.

Verkutgaver
-----------

* *Kitab suwar al-kawakib al-thamaniya wa-'l-arba'in*, Daar al-Afaq al jadida, Beirut 1981.
* *Description des étoiles fixes*: Suwar al-kawakib. Traduction de Hans Carl Frederik Christian Schjellerup. Edité par Fuat Sezgin, Eggers, St.-Pétersbourg 1874; Nachdruck IGAIW, Frankfurt 1986. (Digitalisat UB Halle)

Litteratur
----------

* Heinrich Suter: *Die Mathematiker und Astronomen der Arabischen Literatur und ihre Werke*, 1900, Nachdruck Amsterdam 1982. (Digitalisat Bibalex; Michigan)

Referanser
----------

1. ↑  Dr. Emily Winterburn (National Maritime Museum) (2005). «Using an Astrolabe». Foundation for Science Technology and Civilisation. Besøkt 22. januar 2008.

Portal: Astronomi

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Brockhaus Enzyklopädie **·** Deutsche Biographie **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** ICCU **·** CiNii
 |
***Professor Mamlok*** (originaltittel: *Профессор Мамлок*) er en sovjetisk film fra 1938, regissert av Gerbert Rappaport og Adolf Minkin.

Handling
--------

Professor Mamlock, en vellykket og høyt respektert jødisk kirurg, gjør sitt beste for å ignorere den politiske krisen i Weimarrepublikken. Men han blir sterkt plaget av de politiske tendensene til sønnen, Rolf, en lidenskapelig kommunist som er fast bestemt på å motstå det voksende nazist-partiet i Tyskland med alle midler. Når nazistene griper makten og brutalt forsøker å ødelegge all motstand i det tyske samfunnet, blir Mamlock tvunget til å forlate klinikken sin fordi jøder har ikke lenger lov til å praktisere medisin. Han blir også dratt gjennom gatene av Sturmabteilung-medlemmer som skriver ordet «jøde» på lege-kappen hans.

Mamlock, fullstendig ydmyket, planlegger å begå selvmord. Men i aller siste øyeblikk kommer et SA-medlem som overbeviser ham om å operere en gang til, for å redde livet til en høytstående nazist - og lover at rettighetene hans vil bli gjenopprettet. Men Mamlocks håp blir igjen knust når en nazistisk aktivist ved klinikken overbeviser de andre legene om å klandre Dr. Mamlock for en rekke forseelser han ikke hadde begått. I mellomtiden blir sønnen Rolf, og en annen kommunist, arrestert og brutalt torturert. De stikker av, men de blir jaktet på av politiet.

Skuespillere
------------

* Semyon Mezhinsky som professor Mamlock
* E. Nikitina som Mrs. Mamlock
* Oleg Zhakov som Rolf Mamlock.
* Georgi Budarov som Willi.
* Tatyana Guretskaya som Anni Wendt
* Pyotr Kirillov som Ernst.
* Valentin Kiselyov som Werner Seidel
* Yakov Malyutin som SA-leder.
* Vasili Merkuryev som Krass
* Nina Shaternikova som Dr. Inge Ruoff
* M. Shelkovsky som en etterforsker.
* P. Sukhenov som et SA-medlem.
* Boris Svetlov som Dr. Karlsen
* M. Tagyanosovasom sykepleier Jadwiga
* Yuri Tolubeyev som Fritz
* Anna Zarzhitskaya som Hilda
* I. Zonne som Dr. Wagner

Referanser
----------

1. ↑  Антифашистское кино
2. ↑  Профессор Мамлок

Eksterne lenker
---------------

* (en) *Professor Mamlok* på Internet Movie Database Rediger på Wikidata

* (sv) *Professor Mamlok* i Svensk Filmdatabas Rediger på Wikidata

* (en) *Professor Mamlok* på AllMovie Rediger på Wikidata

* (en) *Professor Mamlok* på Rotten Tomatoes Rediger på Wikidata
**Francis Butler Loomis** (født 27. juli 1861, død 4. august 1948 i San Francisco, California) var en amerikansk avisredaktør, journalist, bibliotekar og politiker.

Loomis begynte sin karriere som en avismann i hjembyen Marietta, Ohio, som redaktør av *Marietta Leader*, mens han studerte ved Marietta College. Han tok sin avgangseksamen i 1883. Året etter ble han reporter for *New-York Tribune*. Fra 1885 til 1887 var han statsbiliotekar i Ohio.

Under administrasjonen til president Benjamin Harrison ble Loomis konsul i Saint-Étienne og deretter i Grenoble, Frankrike, frem til 1893. Fra 1893 til 1896 fortsatte han som journalist som redaktør av *Cincinnati Daily Tribune*. President William McKinley utnevnte ham til ambassadør i Venezuela i 1897 og i Portugal i 1901.

I 1901 ble han utnevnt til USAs assisterende utenriksminister. Ved John Hays død, var han fungerende utenriksminister fra 1. juli til 18. juli 1905. Der ble han blant annet involvert i reorganiseringen av USAs Røde Kors.

Hans oppgaver inkluderte sluttforhandlingene som førte til at USA ble tildelt Panamakanalsonen, arbeide som en spesialambassadør i Frankrike for å motta kroppen til den avdøde revolusjons-generalen John Paul Jones og en reise til Japan under et besøk av USAs flåte der i 1908.

Like før første verdenskrig vendte Loomis tilbake til det private næringsliv som rådgiver i utenlandshandel for Standard Oil Company.

Referanser
----------

1. 1 2   Social Networks and Archival Context, SNAC Ark-ID w61z58pz, besøkt 9. oktober 2017[Hentet fra Wikidata]

|  |  |
| --- | --- |
| Oppslagsverk/autoritetsdata | Prabook **·** Geni **·** VIAF **·** LCCN
 |
RPG-29
**Rakettdrevet granat** er betegnelse på rakettdrevne, håndholdte, skulderavfyrte panservernvåpen uten styring, med eksplosiv ladning (granat). Rakettdrevne granater fikk masseutbredelse som nærkampvåpen under 2. verdenskrig og er fortsatt brukt bl.a. som geriljavåpen.

2. verdenskrig
--------------

Tidlig i 1943 lanserte USA bazookaen til felttoget i Afrika. Betegnelsen blir brukt av engelsktalende som Rocket-propelled grenade (*rakettdrevet granat*), mens på russisk heter de Ruchnaya Protivotankovaya Granata, som er et eget sovjetisk våpen, og som man oftest forbinder med forkortelsen RPG. Tyskerne utviklet raskt en forstørret kopi av bazookaen under betegnelsen Panzerschreck, og litt senere et billig éngangsvåpen, Panzerfaust ("panserneve"). Den siste ble fremstilt i over 6 mill. eksemplarer. Den ble mye brukt som nærkampvåpen mot fiendtlige stridsvogner i forsvarskampene mot slutten av krigen.

Etter 1945
----------

De fleste moderne stridsvogner tåler treff fra en rakettdrevet granat, unntatt fra RPG-29 som er den mest avanserte. Granatene kan gjøre stor skade på pansret personellkjøretøy, og totalødelegge kjøretøy uten panser. 

Den mest brukte er RPG-7 som ble tatt i bruk av sovjetiske styrker i 1961 og brukes fremdeles. RPG er mest brukt av det sovjetiske militære og kommunistland som russerne har solgt disse til. De ble også brukt av Mujahedin mot sovjetiske styrker i Afghanistan i den afghansk-sovjetiske krig, og brukes den dag idag mot allierte styrker i Afghanistan og Irak. Våpenet er et utmerket geriljavåpen; det betjenes av én mann, det kan lades om, kan brukes mot både personell og kjøretøy, og gjør stor skade.

|  |  |
| --- | --- |
| Oppslagsverk/autoritetsdata | BNF **·** BNF (data)
 |
***Professor Hieronimus*** er en roman av Amalie Skram som utkom på Gyldendal forlag i København i 1895. 
 Boken var den første hun ga ut hos Gyldendal.Den er den første av de to romanene som skildrer psykiatriske lidelser og psykiatriske institusjoner og som gjerne omtales som hennes sinnssykehusromaner. Etterfølgeren er *Paa St. Jørgen*.

*Professor Hieronimus* forteller om malerinnen Else Kant som bryter sammen under presset ved å være både hustru, mor og kunstner. Hun lider av selvmordstanker og søvnløshet. Hennes mann og huslegen oppfordrer henne til å søke hjelp hos den berømte Hieronimus. Dette går Else med på, siden hun selv føler hun trenger å komme seg bort litt og slappe av. Besøket hos Professor Hieronimus blir ikke helt som hun hadde forventet. Han har ikke engang snakket med henne før han bestemmer seg for at hun er sinnssyk. Hun blir plassert blant gale mennesker på en lukket avdeling og møter løgnaktighet og maktmisbruk fra de som skulle hjelpe henne. Hun blir ikke hørt og får ikke møte sin mann. Til slutt blir hun sendt til sinnssykehuset St. Jørgen, og her begynner oppfølgeren *Paa St. Jørgen*.

Referanser
----------

1. ↑  Janet Garton side 444
2. ↑  Janet Garton side 243

Litteratur
----------

* Janet Garton: *Amalie: et forfatterliv*, Gyldendal Norsk Forlag, Oslo 2011, ISBN 978-82-05-41089-3


|  |  |
| --- | --- |
| Oppslagsverk/autoritetsdata | Encyclopædia Britannica
 |
**Aron Lee Ralston** (født 27. oktober 1975) er en amerikansk fjellklatrer, som ble kjent i mai 2003, da han kom ut for en klatreulykke i Utah, USA, hvor han måtte knekke og amputere sin egen høyre arm med en lommekniv for å overleve, etter at han hadde fått armen sin i klem mellom en stein og fjellveggen. Han kom seg ikke løs før etter 5 dager. 

Ralston hadde studert maskinteknikk (*mechanical engineering*) ved eliteuniversitetet Carnegie Mellon og arbeidet for teknologiselskapet Intel. Han hadde tatt permisjon høsten 2002 for på vinterstid å bestige alle fjelltopper i Colorado som er høyere enn 14.000 fot.

Ralston har beskrevet sin historie i selvbiografien *Between a Rock and a Hard Place*. I 2010 ble biografien filmatiseret under tittelen *127 timer*.

Han ble kåret til *Man of the Year* av tidsskriftet GQ og kåret til *Person of the Year* i tidsskriftet Vanity Fair.

Eksterne lenker
---------------

* (en) Aron Ralston – kategori av bilder, video eller lyd på Commons Rediger på Wikidata
* (en) Aron Ralston på Internet Movie Database Rediger på Wikidata

* (en) Aron Ralston hos The Movie Database Rediger på Wikidata
* (en) Aron Ralston på Twitter Rediger på Wikidata

* (en) Aron Ralston på Facebook Rediger på Wikidata

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** ICCU
 |
**Professionshøjskolen UCC** er en dansk høgskole som ble dannet ved en fusjon av CVU Storkøbenhavn, CVU København & Nordsjælland og Frøbelseminariet. 

Fra 1. januar 2008 har disse tre organisasjonene gått sammen i en flerfaglig utdanningsorganisasjon hvis primære oppgave er å tilby profesjonsbachelorutdannelser og etter- og videreutdannelse til den offentlige og private sektor. Opprinnelig var navnet **Professionshøjskolen København – University College Copenhagen**.

Profesjonsbachelorutdannelser
-----------------------------

Høgskolen tilbyr syv forskjellige profesjonsbachelorutdannelser:

* Lærer
* Pedagog
* Sykepleier
* Fysioterapeut
* Avspenningspedagog
* Tekstilformidler
* Tegnspråks- og MHS-tolk

Etter- og videreutdannelse
--------------------------

Professionshøjskolen UCC tilbyr kurs, diplomutdannelser og andre kompetansegivende etter- og videreutdannelser innenfor det pedagogiske og sunnhetsfaglige område samt innenfor ledelse og veiledning.

Eksterne lenker
---------------

* Professionshøjskolen UCCs hjemmeside

Portal: Danmark

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** LCCN **·** ISNI
 |
**Yeongnyu av Goguryeo** (født ?, død 642 ) var 27. konge i det koreanske kongedømmet Goguryeo.

Bakgrunn
--------

Han var yngere halvbror av den 26. kongen Yeongyang, og sønn av den 25. kongen Pyeongwon.

Kongetid
--------

I Kina hadde Sui-dynastiet blitt erstattet med Tang-dynastiet i 618. Goguryeo arbeidet med å slikke sårene etter Goguryeo–Sui-krigene og den nye Tang-keiseren arbeidet fremdeles med å samle det nye riket. Verken Goguryeo eller Tang kunne gå til krig, og valgte i stedet å utveksle diplomater, og etter forespørsel fra Tang fanger i 622.

I 624 presenterte Tang taoisme for Goguryeos hoff, som sendte lærde året etter for å studere taoisme og buddhismen.

Tang gjenvant styrken og i 631 ble det sendt en liten militær styrke for å ødelegge et monument over Goguryeos seire over Sui. Goguryeo svarte ved å bygge Cheolli Jangseong, en defensiv mur langs sin vestlige grense. Prosjektet tok 16 år, og ble innledet i 631 under overoppsyn av Yeon Gaesomun.

Goguryeo fortsatte sine angrep for å gjenvinne tapt land rundt Seoul, nå holdt av kongedømmet Silla. Men Silla svarte med å erobre Nangbifestningen 629 under ledelse av Kim Yu-sin.

Goguryeos fall
--------------

Yeongnyu og noen ledende embedsmenn planla å drepe noen av de mest innflytelsesrike offiserene. Først skulle en drepe Yeon Gaesomun, som av hadde en makt på linje med kongens. Plottet ble oppdaget, og Yeongnyu ble drept i 642.

Yeon Gaesomun utnevnte Yeongnyus nevø, Bojang som ny konge.

Referanser
----------

1. ↑  Korean dynasties *Lest 12. juni 2012*

Litteratur
----------

* Hubert, Homer B. & Weems, Clarence Norwood (Ed.) *History of Korea* Volume 1. Curzon Press, 1999. ISBN 0-7007-0700-X.


|  |  |  |
| --- | --- | --- |
| Forgjenger:**Yeongyang av Goguryeo** | **Konge av Goguryeo** (Huset Go)**(618–642)** | Etterfølger:**Bojang av Goguryeo** |

Eksterne lenker
---------------

* (en) Three-Kingdom Era: Koreans bring culture to Japan The Korea Times 25. november 2011

Portal: Korea
**Professorrådet** var det styrende organ ved NTH (integrert i NTNU fra 1996) fra institusjonen ble formelt startet 15. september 1910 fram til 1984. Professorrådet var høgskolens øverste faglige myndighet, og alle professorer hadde møte- og stemmerett.

Professorrådet var det første organ ble opprettet ved den kommende høyskolen. Rådet hadde sitt konstituerende møte på Gløshaugen 23. november 1909. Protokollen ble underskrevet av tre av de fire første NTH-professorene som var blitt utnevnt i siste halvdel av 1909. De tre var: Ole Sivert Bragstad, Peder Farup og Adolf Watzinger.

På det andre møtet, 1. desember 1909, deltok også professor Johan Herman Lie Vogt. På dette møtet ble professor Bragstad valgt til rådets formann inntil videre. Han fungerte frem til måneden før høyskolen åpnet. Da ønsket han ikke lenger å fortsette. Sem Sæland ble derfor valgt til professorrådets formann i august 1910. Han gikk deretter over til å være skolens rektor.

Sem Sæland ble også utnevnt til professor i siste halvdel av 1909, men deltok først på Professorrådets tredje møte, i januar 1910.

Etterhvert som flere professorer ble utnevnt, dannet professorene ved de sju avdelingene (arkitektavd.; berg-; bygningsingeniør-; elektroteknisk-; kjemi-; maskin- og avdeling for allmenne fag) fagavdelingens styre, med en av professorene som avdelingsformann. Dette vervet gikk som regel på omgang mellom avdelingens professorer.

Det viste seg snart at det var behov for at avdelingsformennene skulle danne et professorutvalg, som skulle fungere som et arbeidsutvalg for professorrådet. Det ble praksis at rektor fungerte som formann i den avdeling han tilhørte.

Referanser
----------

1. 1 2 3   Devik (1960), s. 47
2. 1 2  Devold (1960), s. 58

Kilder
------

* Brandt, Thomas og Ola Nordal (2010) *Turbulens og tankekraft, historien om NTNU*. Oslo, Pax. ISBN 978-82-530-3348-8
* Devik, Olaf (1960) *N.T.H. femti år : Norges tekniske høgskoles virksomhet 1910–190*. Oslo: Teknisk ukeblad (e-bok fra bokhylla.no)
Deqing i Guangdong.
**Deqing** (kinesisk: 德庆县; pinyin:  *Déqìng Xiàn*, Chinese Postal Map Romanisation: **Takhing**) er et fylke i provinsen Guangdong i KIna. Det er del av byprefekturet Zhaoqing.

I 1999 var folketallet på 345 334 innbyggere.

Kulturminner
------------

Deqings gamle akademi (德庆学宫), og Dragemorens tempel i storkommunen Yuecheng, står på Folkerepublikken Kinas liste over kulturminner.

Administrative enheter
----------------------

Deqing består av et subdistrikt og tolv storkommuner:

* Subdistriktet Decheng (德城街道);
* Storkommunen Xinwei (新圩镇);
* Storkommunen Guanwei (官圩镇);
* Storkommunen Mawei (马圩镇);
* Storkommunen Gaoliang (高良镇);
* Storkommunen Mocun (莫村镇);
* Storkommunen Yongfeng (永丰镇);
* Storkommunen Wulong (武垄镇);
* Storkommunen Bozhi (播植镇);
* Storkommunen Fengcun (凤村镇);
* Storkommunen Jiushi (九市镇);
* Storkommunen Yuecheng (悦城镇);
* Storkommunen Huilong (回龙镇).

Samferdsel
----------

Kinas riksvei 321 løper gjennom området. Den fører fra Guangzhou via blant annet Wenzhou og Guilin til Chengdu, hovedstaden i provinsen Sichuan.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
**Egå kirke** er en kirke i Egå sogn i Aarhus, Danmark. Kirken ligger omtrent 9 km nord for Aarhus sentrum, og vest for Risskov og Aarhus bukt. Kirken er en del av Folkekirken, og sognet har en befolkning på omtrent 5 199 per 1. januar 2019. I middelalderen var kirke viet til Judas Taddeus og apostelen Simon seloten.

Arkitektur
----------

Kor og midtskip ble oppført i romansk stil på det 12. århundre. Veggene var av rå kampestein med kvadersten i hjørnene, vinduene og dørene. De buede dørene har blitt preservert, men den nordlige døren er sperret av og det er kun den sørlige som er i bruk. Tårnet og våpenhuset ble oppført mellom det 12. og 16. århundre i gotisk stil. Åpningene i tårnet ved klokkerommet er delt inn av runde søyler, trolig inspirert av Aarhus domkirke. Det ble installert hvelv i koret og midtskipet rundet 1500. Våpenhuset har en minnesstein for adelsmannen Anders Petersen (død 1650).

Møblementet er godt bevart. Forsiden på alterbordet er dekket av et panel med en avbildning av Kong David, og våpenskjoldene til biskop Ove Bille og kantor Georg Samsing, som donerte panelet. Altertavlen i renessansestil er fra omtrent 1600 med original malerier. Prekestolen ses på som en av de best bevarte i Danmark. Den har doble inngraverte buer og utprydede sirkler, og er datert til rundet 1500. Orgelet er nytt, fra 1981, men er plassert i et orgelhus fra slutten av 1700-tallet. I koret befinner det seg også en figur i stein for Maren Wellomsdatte (død 1650) og to menn. Den romerske døpefontenen er dekorert med to løver rundt et delt hode.

Se også
-------

* Liste over kirker i Aarhus

Referanser
----------

1. ↑  «KM5: Folketal» **(dansk)**. Danmarks Statistik. Besøkt 2. mai 2019.
2. 1 2  «Om kirken» **(dansk)**. Egå Church. Besøkt 2. mai 2019.
3. ↑  «Egaa\_kirke». *NordensKirker.dk* **(dansk)**. Arkivert fra originalen 4. mars 2016. Besøkt 2. mai 2019.

Eksterne lenker
---------------

* Nettside for Egå kirke
* (en) Egå Kirke – kategori av bilder, video eller lyd på Commons Rediger på Wikidata

| * v
* d
* r
Kirker i Aarhus |
| --- |
| Middelalderen | 
* Aarhus domkirke
* Brabrand kirke
* Vor Frue Kirke
* Egå kirke
* Hasle kirke
* Kolt kirke
* Skejby kirke
* Skødstrup kirke
* Sønder Aarslev kirke
* Tilst kirke
* Tranbjerg kirke
* Vejlby kirke
* Viby kirke

 |  |
| Moderne tide | 
* Aarhus Metodistkirke
* Katolske Vor Frue Kirke
* Christians kirke
* Ellevang kirke
* Fredenskirken
* Frederikskirken
* Holme kirke
* Langenæs kirke
* Lyseng kirke
* Lystrup kirke
* Møllevangskirken
* Ravnsbjergskirken
* Risskov kirke
* St. Johannes kirke
* St. Lukas kirke
* St. Markus kirke
* St. Nikolas' kirke
* St. Pauls kirke
* Gammel Åby kirke
* Åbyhøj kirke

 |
| 
* **Liste**
* **Kategori**

 |